《予久客思归以秋光都似宦情薄山色不如归意浓》
元代·仇远

未仕每愿仕，既仕复思归。
了知归来是，宜悟求仕非。
干禄本为贫，元非慕轻肥。
已昧好为戒，复贻素餐讥。
时艰士失业，十家九寒饥。
岂无禹稷思，力薄愿乃违。
吾门可罗雀，载酒人来稀。
下考劣已书，归心痴如飞。
眷言长途马，老矣思脱鞿。
昼短歌意长，式微兮式微。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。